CELEX: 32016R2030
Language: lt
Date: 2016-10-26 00:00:00
Title: 2016 m. spalio 26 d. Europos Parlamento ir Tarybos reglamentas (ES) 2016/2030, kuriuo iš dalies keičiamos Reglamento (ES, Euratomas) Nr. 883/2013 nuostatos, susijusios su Europos kovos su sukčiavimu tarnybos (OLAF) priežiūros komiteto sekretoriatu

23.11.2016   
            
            
               LT
            
            
               Europos Sąjungos oficialusis leidinys
            
            
               L 317/1
            
         EUROPOS PARLAMENTO IR TARYBOS REGLAMENTAS (ES) 2016/2030
   2016 m. spalio 26 d.
   kuriuo iš dalies keičiamos Reglamento (ES, Euratomas) Nr. 883/2013 nuostatos, susijusios su Europos kovos su sukčiavimu tarnybos (OLAF) priežiūros komiteto sekretoriatu
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 325 straipsnį,
   atsižvelgdami į Europos atominės energijos bendrijos steigimo sutartį, ypač į jos 106a straipsnį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   atsižvelgdami į Audito Rūmų nuomonę (1),
   laikydamiesi įprastos teisėkūros procedūros (2),
   kadangi:
   
               (1)
            
            
               pagal Europos Parlamento ir Tarybos reglamento (ES, Euratomas) Nr. 883/2013 (3) 15 straipsnio 1 dalį Europos kovos su sukčiavimu tarnybos (toliau – Tarnyba) priežiūros komitetui pavesta reguliariai stebėti, kaip Tarnyba atlieka savo tyrimo funkciją, kad sustiprintų Tarnybos nepriklausomumą;
            
         
               (2)
            
            
               biudžeto asignavimų, susijusių su Priežiūros komiteto nariais, vykdymo sistema turėtų būti sudaryta taip, kad būtų išvengta nuogąstavimų dėl galimo Tarnybos trukdymo Priežiūros komiteto nariams atlikti savo pareigas. Reglamentas (ES, Euratomas) Nr. 883/2013 turėtų būti pritaikytas, kad būtų numatyta tokia sistema, tuo pačiu metu užtikrinant tokį patį kaip anksčiau Priežiūros komiteto veiklai skirtų asignavimų skaidrumą;
            
         
               (3)
            
            
               siekiant užtikrinti, kad Priežiūros komitetas veiktų veiksmingai ir efektyviai, jo sekretoriato paslaugas turėtų tiesiogiai teikti Komisija, nepriklausomai nuo Tarnybos, o Komisija turėtų suteikti sekretoriatui tinkamas priemones jo funkcijai vykdyti. Kad būtų užtikrintas Priežiūros komiteto nepriklausomumas, Komisija turėtų nesikišti Priežiūros komitetui atliekant savo stebėsenos funkcijas;
            
         
               (4)
            
            
               kai Tarnyba paskiria duomenų apsaugos pareigūną pagal Reglamento (ES, Euratomas) Nr. 883/2013 10 straipsnio 4 dalį, to duomenų apsaugos pareigūno kompetencijai turėtų ir toliau priklausyti Priežiūros komiteto sekretoriato atliekamas duomenų tvarkymas;
            
         
               (5)
            
            
               Priežiūros komiteto sekretoriato darbuotojams toliau turėtų būti taikoma konfidencialumo pareiga;
            
         
               (6)
            
            
               vadovaujantis Europos Parlamento ir Tarybos reglamento (EB) Nr. 45/2001 (4) 28 straipsnio 2 dalimi buvo konsultuotasi su Europos duomenų apsaugos priežiūros pareigūnu ir 2016 m. kovo 18 d. jis nusprendė nuomonės neteikti,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES, Euratomas) Nr. 883/2013 iš dalies keičiamas taip:
   
               1.
            
            
               10 straipsnis iš dalies keičiamas taip:
               
                           a)
                        
                        
                           4 dalis papildoma šia pastraipa:
                           „Duomenų apsaugos pareigūno kompetencijai priklauso Tarnybos ir Priežiūros komiteto sekretoriato atliekamas duomenų tvarkymas.“;
                        
                     
                           b)
                        
                        
                           5 dalies antra pastraipa pakeičiama taip:
                           „Remiantis Tarnybos nuostatais, Tarnybos darbuotojai ir Priežiūros komiteto sekretoriato darbuotojai be leidimo neatskleidžia jokios informacijos, kurią jie gavo vykdydami savo funkcijas, išskyrus atvejus, kai tokia informacija jau yra teisėtai paviešinta ar prieinama visuomenei, ir baigę tarnybą toliau turi laikytis tos pareigos.
                           Priežiūros komiteto nariai, vykdydami savo funkcijas, privalo laikytis tokios pačios pareigos saugoti profesinę paslaptį ir turi jos laikytis toliau pasibaigus jų įgaliojimams.“
                        
                     
         
               2.
            
            
               15 straipsnio 8 dalis pakeičiama taip:
               „8.   Priežiūros komitetas skiria savo pirmininką. Jis patvirtina savo darbo tvarkos taisykles, kurios prieš tvirtinant pateikiamos susipažinti Europos Parlamentui, Tarybai, Komisijai ir Europos duomenų apsaugos priežiūros pareigūnui. Priežiūros komiteto posėdžiai rengiami jo pirmininko arba generalinio direktoriaus iniciatyva. Per metus jis surengia ne mažiau kaip 10 posėdžių. Priežiūros komitetas sprendimus priima jo sudėtį sudarančių narių balsų dauguma. Jo sekretoriato paslaugas, nepriklausomai nuo Tarnybos ir glaudžiai bendradarbiaudama su Priežiūros komitetu, teikia Komisija. Prieš skiriant kiekvieną sekretoriato darbuotoją konsultuojamasi su Priežiūros komitetu ir atsižvelgiama į jo nuomonę. Sekretoriatas veikia vadovaudamasis Priežiūros komiteto nurodymais ir nepriklausomai nuo Komisijos. Komisija, nedarant poveikio jos vykdomai Priežiūros komiteto ir jo sekretoriato biudžeto kontrolei, nesikiša Priežiūros komitetui atliekant savo stebėsenos funkcijas.
               Eiti pareigas priežiūros komiteto sekretoriate paskirti pareigūnai nesiekia gauti ir nevykdo jokios Vyriausybės ar institucijos, įstaigos, organo arba agentūros nurodymų, susijusių su Priežiūros komiteto atliekamomis stebėsenos funkcijomis.“
            
         
               3.
            
            
               18 straipsnis pakeičiamas taip:
               „18 straipsnis
               Finansavimas
               Visi asignavimai Tarnybai įtraukiami į atskirą Komisijai skirto Europos Sąjungos bendrojo biudžeto skyriaus eilutę ir išsamiai išdėstomi to skyriaus priede. Asignavimai Priežiūros komitetui ir jo sekretoriatui įtraukiami į Komisijai skirto Europos Sąjungos bendrojo biudžeto skyrių.
               Tarnybos etatų planas pridedamas prie Komisijos etatų plano. Į Komisijos etatų planą įtraukiamas Priežiūros komiteto sekretoriatas.“
            
         2 straipsnis
   Šis reglamentas įsigalioja pirmą kito mėnesio po jo paskelbimo Europos Sąjungos oficialiajame leidinyje dieną.
   Jis taikomas nuo 2017 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Strasbūre 2016 m. spalio 26 d.
      
         
            Europos Parlamento vardu
         
         
            Pirmininkas
         
         M. SCHULZ
      
      
         
            Tarybos vardu
         
         
            Pirmininkas
         
         I. LESAY
      
   
   
      (1)  OL C 150, 2016 4 27, p. 1.
   
      (2)  2016 m. liepos 6 d. Europos Parlamento pozicija (dar nepaskelbta Oficialiajame leidinyje) ir 2016 m. rugsėjo 20 d. Tarybos sprendimas.
   
      (3)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).
   
      (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).